Kamu bisa jelasin ke aku soal Tarian Sumayau dalam bahasa melayu?

Tarian Sumayau, juga dikenali sebagai Madsayau, ialah tarian asli suku kaum Lotud dari daerah Tuaran. Ia biasanya dipersembahkan semasa Upacara ' Rumaha ' ( Upacara memuja tengkorak kepala ), ' Magahau ' ( Upacara pemujaan semangat Tajau ).

Persembahan tarian diketuai oleh wanita berketurunan Monolian yang lanjut usianya serta berpengetahuan tentang upacara-upacara tertentu. Mengahau adalah suatu majlis yang diadakan secara besar-besaran dan mengambil masa sehingga lima hari dan lima malam. Tujuannya adalah untuk mengaji gusi-gusi (gusi-gusi ialah sejenis tempayan besar), iaitu untuk menghormati atau memuja gusi-gusi itu. Di samping itu, upacara sedemikian juga adalah untuk memperingati keluarga yang telah meninggal dunia, iaitu seperti kenduri arwah.

Sumayau dipersembahkan lebih daripada 8 orang pasangan yang berpakaian serba hitam dengan lengan panjang dan selendang yang panjang mengelilingi leher. Penari perempuan pula memakai bulu burung di bahagian kepala yang digabungjalinkan sementara penari lelaki memakai ' sigar '.

Penari perempuan menggerakkan tapak kaki mereka dengan perlahan , sementara penari lelaki berdiri dan menggoncangkan ' giring ' atau loceng kecil ang dilekatkan pada pakaian mereka.